Meriluikka

Meriluikka (Eleocharis uniglumis) on kosteikoissa kasvava monivuotinen sarakasvilaji. Se on 5–50 senttimetriä korkeaksi kasvava ruoho, jonka vaakasuorasta juurakosta kasvaa lehdettömiä, liereitä, jäykähköjä, vaaleanvihreitä ilmaversoja. Kukintona on pieni 5–12 millimetriä pitkä tummanruskean punertavasuomuinen tähkä, jossa on 10–30 kaksineuvoista kukkaa.

Meriluikkaa esiintyy maailmassa laajasti pohjoisella puoliskolla, Euroopassa, Pohjois-Afrikassa, Aasiassa, Yhdysvalloissa, Kanadassa ja Grönlannissa. Laji jaetaan kolmeen alalajiin. Suomessa meriluikka kasvaa yleisenä Ahvenanmaalla ja koko rannikkoalueella. Kahdesta muunnoksesta pikkumeriluikka (var. fennica) on yleisempi kuin isomeriluikka (var. vestergrenii).

Lähteet 

Luikat